stanford-oval/wikipedia huggingface dataset:
สารพฤกษเคมี
ประเภทของสารพฤกษเคมี

สารพฤกษเคมีที่อยู่ภายใต้การวิจัยสามารถจำแนกได้เป็นประเภทใหญ่ ๆ เช่น
แคโรทีนอยด์ (Carotenoids)
กลูโคซิโนเลต (Glucosinolate) / ไอโซไทโอไซยาเนต (Isothiocynate)
พอลิฟีนอล (Polyphenols) : ฟลาโวนอยด์ (Flavonoids) , แอนโทไซยานิน (Anthocyanins) , ไบโอฟลาโวนอยด์ (Bioflavonoids)  , โพรแอนโทไซยานิน (Proanthocyanidins)
ไฟโตเอสโตรเจน (Phytoestrogens)
ฟีโนลิก (Phenolics)
ซาโปนิน (Saponins)
ไฟโตสเตอรอล (Phytosterol)
ซัลไฟด์ (Sulfide)  และไทออล (Thiols)
ประเภทของสารพฤกษเคมี > เควอซิทิน (Quercetin)

เควอซิทินกับบทบาทสำคัญในการป้องกันโรคหลอดเลือดและหัวใจ  เควอซิทินเป็นสารพฤกษเคมีที่อยู่ในกลุ่มฟลาโวนอยด์ เป็นสารที่ให้ฤทธิ์ในการต้านออกซิเดชันสูงที่สุด มีมากในหัวหอม หอมแดง และพืชตระกูลถั่ว ให้ฤทธิ์ในการป้องกันการอักเสบ ป้องกันแบคทีเรีย และไวรัส ช่วยป้องกันอาการแพ้ ป้องกันการแข็งตัวของเลือด ป้องกันการเกิดออกซิเดชันในหลอดเลือด และป้องกันหลอดเลือดเลี้ยงสมองอุดตัน การรับประทานผักและผลไม้ที่อุดมไปด้วยเควอซิทินในปริมาณสูงมีส่วนสัมพันธ์กับการทำงานของหัวใจที่ดี จากการศึกษาจำนวนมากพบว่า เควอซิทินถือว่าเป็นไฟโตนิวเทรียนท์ที่ปกป้องหลอดเลือด (vasoprotective) และช่วยในการทำงานของหลอดเลือดหัวใจ ช่วยให้ระบบการไหลเวียนและการทำงานหัวใจดีขึ้น
การได้รับฟลาโวนอลและฟลาโวนในระดับที่สูง ( มากกว่า 30 มิลลิกรัมต่อวัน ) จะช่วยลดความเสี่ยงของ การเกิดโรคลมชักในระยะแรกในผู้ป่วยสูงอายุได้สองในสามส่วน เควอซิทิน คือ ฟลาโวนอยด์ที่สำคัญในอาหารที่ทำการศึกษา
เควอซิทินมีคุณสมบัติในการป้องกันไม่ให้เกิดลิ่มเลือดในหลอดเลือดและปกป้องหลอดเลือด และลดการเป็นพิษต่อเซลล์ไขมันแอลดีแอล (LDL) จากการทดลองในหลอดทดลอง ซึ่งถือว่าเป็นกลไกที่สำคัญที่จะช่วยในการทำงานของหลอดเลือด หัวใจและลดความเสี่ยงต่อการเป็นโรคหลอดเลือดหัวใจตีบ เควอซิทินกับบทบาทสำคัญในการต่อต้านเซลล์มะเร็ง
เควอซิทินทำให้เกิดการยับยั้งวงจรชีวิตเซลล์  หยุดการขยายตัวของเซลล์ และรวมถึงการทำให้เกิดอะพ็อพโทซิส (apoptosis) หรือการตายของเซลล์ในการเจริญเติบโตของเซลล์เต้านมที่ผิดปกติได้
เควอซิทินได้รับการพิสูจน์ให้เห็นว่าเป็นตัวนำการตายของเซลล์ในเซลล์เนื้องอกลำไส้ รวมทั้งยังช่วยยับยั้งฟอสโฟริเลชัน (phosphorylation) ของกลุ่มเซลล์ที่ได้รับสารกระตุ้นการเจริญเติบโตของเซลล์เนื้องอก และลดทางการเจริญเติบโตในเซลล์เนื้องอกชนิดนี้
ประเภทของสารพฤกษเคมี > กรดเอลลาจิก (Ellagic Acid)

กรดเอลลาจิกอาจช่วยลดความเสี่ยงต่อการถูกทำลายดีเอ็นเอของเซลล์บางชนิด
กรดเอลลาจิกช่วยลดการทำลายดีเอ็นเอที่จะทำให้ เกิดโรคเรื้อรังทำให้เกิดภาวะการเปลี่ยนตามวัย (Ageing) และโรคมะเร็ง
กรดเอลลาจิกจะยับยั้งการทำงานของเอนไซม์บางชนิด เช่น เอ็น-อะซิติลทรานเฟอเรส ซึ่งจะนำไปสู่การเปลี่ยน แปลงโครงสร้างดีเอ็นเอในเนื้องอกในกระเพาะปัสสาวะของมนุษย์ กรดเอลลาจิกในปริมาณที่มากขึ้นจะยับยั้ง การทำงานของเอนไซม์ในขอบเขตที่มากขึ้นได้
เมื่อเซลล์กลายเป็นมะเร็ง กรดเอลลาจิกอาจจะสามารถหยุดการขยายตัวของเซลล์ กรดเอลลาจิกช่วยยับยั้งการแบ่งเซลล์ในเซลล์มะเร็งปากมดลูก และยังช่วยป้องกันการแพร่กระจายของเซลล์มะเร็ง
ประเภทของสารพฤกษเคมี > เฮสเพอริดิน (Hesperidin)

เฮสเพอริดินช่วยเสริมสร้างสุขภาพหัวใจและเส้นเลือดดำ
เฮสเพอริดินมีส่วนสำคัญในการลดการซึมผ่านและความอ่อนแอของเส้นเลือดดำ โดยเฉพาะโรคที่สัมพันธ์กับการเพิ่มการซึมผ่านเส้นเลือด เช่น ริดสีดวงทวาร ลักปิดลักเปิด แผลเน่าเปื่อยพุพอง แผลถลอก
การขาดเฮสเพอริดินจะเกี่ยวข้องกับความผิดปกติของ เส้นเลือดฝอย ความอ่อนเพลีย และตะคริวที่ขาในเวลากลางคืน การเสริมเฮสเพอริดินจะช่วยลดอาการบวมน้ำ  หรือการบวมเนื่องจากการสะสมของของเหลว โดยสารเฮสเพอริดินจะทำงานดีที่สุดเมื่อมีวิตามินซีร่วมด้วย
เฮสเพอริดินที่รวมกับฟลาโวนอยด์จากผลไม้จำพวกส้ม เช่น ไดออสมิน (Diosmin) มีประสิทธิภาพในการลดความรุนแรงของเส้นเลือดดำขอด ริดสีดวงทวาร ได้โดยการช่วยลดความตึงและความยืดหยุ่นของเส้นเลือดดำ และช่วยลดการซึมผ่านของเส้นเลือดจึงสามารถลดอาการบวมน้ำได้
เฮสเพอริดินอาจจะลดระดับพลาสมาคอเลสเตอรอล บุคคลที่ดื่มน้ำส้มถึง 3 แก้วต่อวัน จะเพิ่มระดับไขมัน ชนิดดี (HDL) ได้ถึง 21% และลดระดับคอเลสเตอ-รอลและไตรกลีเซอไรด์
ประเภทของสารพฤกษเคมี > ลูทีน (Lutein)

ลูทีนเป็นแคโรทีนอยด์สีเหลืองซึ่งมีส่วนอย่างมากในการต่อต้านสารต้านอนุมูลอิสระ ลูทีนพบได้ทั่วไปในผักใบเขียวและมีส่วนสำคัญในการบำรุงสายตา โมเลกุลของลูทีนพบในปริมาณสูงในจุดของดวงตา โดยเฉพาะพื้นที่ของเรตินาที่เกี่ยวกับการรับภาพ ซึ่งจะช่วยในการดูดซับแสงสีน้ำเงินในแถบสีการมองเห็นและช่วยปกป้องการทำลายของคลื่นสั้นที่มีต่อเยื่อบุผิวเรตินาจากการศึกษา
พบว่า ระดับลูทีน 2.0 – 6.9 มิลลิกรัมต่อวัน จะช่วยป้องกันความเสื่อมของจุดด่างในดวงตาได้
สารลูทีนจะช่วยสร้างสารต้านอนุมูลอิสระในการป้องกันเยื่อแก้วตา (retina)
การรับประทานแคโรทีนอยด์ในปริมาณที่สูงที่สุดจะมี อัตราเสี่ยงต่ำกว่า 43% สำหรับภาวะการเสื่อมของจอประสาทตาตามอายุอย่างเฉียบพลันของจอประสาทตา เมื่อเปรียบเทียบการรับประทานในปริมาณที่ต่ำที่สุด  จากการศึกษากลุ่มตัวอย่างจำนวน 876 คนซึ่งมีอายุ ระหว่าง 55 – 80 ปี การได้รับลูทีนและซีซานทีน ในอัตราสูงจะช่วยลดความเสี่ยงของจอประสาทตาเสื่อมอย่างเฉียบพลันตามอายุได้
จากการศึกษาคนไข้จำนวน 421 คน แสดงให้เห็นว่าผู้ที่ได้รับลูทีนและซีซานทีนในระดับสูงที่สุดจะมีส่วนสำคัญต่อการลดระดับอัตราเสี่ยงของความเสื่อมของตาตามอายุได้
จากการศึกษาแสดงให้เห็นว่า หญิงและชายที่ได้รับ ลูทีนในระดับสูงที่สุดจะเป็นต้อกระจกในอัตราที่ต่ำกว่า ผู้ที่ไม่รับประทานลูทีนจากผักและผลไม้เละสารลูทีนอาจช่วยป้องกันมะเร็งปอด มะเร็งสำไส้ และมะเร็งเต้านม พบว่าการรับประทานสารลูทีน ช่วยลดความเสี่ยงต่อการเกิดโรคมะเร็งลำไส้ในทั้งผู้ชาย ผู้หญิง และการลดอัตราเสี่ยงที่สำคัญที่สุดคือการตรวจพบการเป็นโรคมะเร็งลำไส้ระยะเริ่มแรก การรับประทานผักที่อุดมไปด้วยแคโรทีนอยด์ ซึ่งประกอบด้วยลูทีนในปริมาณสูงจะมีความสัมพันธ์กับอัตราเสี่ยงในการเป็นโรคมะเร็งเต้านมที่ลดลง โดยเฉพาะสำหรับสตรีที่มีประวัติว่ามีบุคคลในครอบครัวเป็นโรคมะเร็งเต้านม
ประเภทของสารพฤกษเคมี > ไลโคปีน (Lycopene)

ไลโคปีนช่วยลดอัตราเสี่ยงการเป็นมะเร็งหลายชนิด โดยเฉพาะมะเร็งต่อมลูกหมาก
ผู้เข้ารับการทดสอบที่รับประทานมะเขือเทศในปริมาณสูงที่สุด 10 ครั้งต่อสัปดาห์ มีอัตราเสี่ยงในการเป็นโรคมะเร็งต่อมลูกหมากต่ำกว่าเมื่อเปรียบเทียบกับผู้ที่รับประทานน้อยกว่า 1.5 ครั้งต่อสัปดาห์
การรับประทานมะเขือเทศในอัตราสูงจะช่วยลดอัตราการเป็นโรคมะเร็งต่อมลูกหมากทุกประเภท ได้ถึง 35% และลดความรุนแรงของโรคมะเร็งต่อมลูกหมาก 53%
สารสกัดจากมะเขือเทศที่ประกอบด้วยไลโคปีน 30 มิลลิกรัมต่อวัน จะช่วยลดการเจริญเติบโตของโรคมะเร็งต่อมลูกหมากในคนไข้ภายหลังจากการรักษา โรคมาแล้ว 3 สัปดาห์
ไลโคปีนอาจจะมีส่วนสำคัญในการยับยั้งการเจริญเติบโตของเซลล์มะเร็งเต้านมและมะเร็งปากมดลูก โดยจะลดการเกิดเนื้องอกและยับยั้งการพัฒนาวงจรชีวิตของเซลล์ในช่วงต้นของการเกิดเซลล์มะเร็ง (ระยะ G1) ไลโคปีนอาจช่วยป้องกันความเสี่ยงต่อการเป็นโรคหัวใจ
บุคคลที่มีสารสกัดพลาสมาไลโคปีนที่สูงที่สุดจะมีอัตราของการเกิดการหนาตัวของหลอดเลือด IMT (intima-mediated thickness) ซึ่งเป็นตัวบ่งชี้ของโรคไขมันอุดตันในเส้นเลือดระยะเริ่มต้นถึง 90% ต่ำที่สุด ดังนั้นการได้รับไลโคปีนในปริมาณที่สูงอาจช่วยลดอัตราเสี่ยงของการเป็นโรคไขมันอุดตันในเส้นเลือด
การรับประทานไลโคปีนสามารถลดอัตราเสี่ยงของภาวะกล้ามเนื้อหัวใจลงต่ำกว่า 60% สำหรับบุคคลที่มีสารสกัดไลโคปีนสูงที่สุดเมื่อเปรียบเทียบกับผู้ที่มีสารสกัดไลโคปีนต่ำสุด
ไลโคปีนอาจจะลดความรุนแรงของการเผาไหม้ของผิวหนังจากแสงอาทิตย์ บุคคลที่รับประทานมะเขือเทศบด 40 กรัมต่อวัน ได้รับสารไลโคปีน 16 กรัมต่อวัน จะมีอัตราของอาการเผาไหม้ของผิวหนังจากแสงอาทิตย์ลดลง 40% หลังจากรับประทานมะเขือเทศติดต่อกันนาน 10 สัปดาห์
แหล่งข้อมูลอื่น

United States Department of Agriculture. Dr. Duke's Phytochemical and Ethnobotanical Databases.
ขงจื่อเจีย-ยฺหวี่

รวมคำสอนขงจื๊อโดยข่ง อานกั๋ว
| --- | --- |
หน้าปกของขงจื่อเจีย-ยฺหวี่ฉบับตีพิมพ์ในปี ค.ศ. 1895
ผู้ประพันธ์: ข่ง อานกั๋ว (ถือเป็นผู้เขียน) อองซก (เรียบเรียง)
ชื่อเรื่องต้นฉบับ: 孔子家語
ประเทศ: ประเทศจีนยุคราชวงศ์ฮั่น
ภาษา: ภาษาจีนโบราณ
หัวเรื่อง: คำสอนในลัทธิขงจื๊อ
ขงจื่อเจีย-ยฺหวี่ (จีน: 孔子家語) แปลว่า คำสอนในสำนักของขงจื๊อ หรือ คำสอนในครอบครัวของขงจื๊อ เป็นหนังสือรวมคำสอนของขงจื๊อ เขียนขึ้นในฐานะภาคผนวกของหลุน-ยฺหวี่
หนังสือชื่อขงจื่อเจีย-ยฺหวี่ มีมาตั้งแต่ช่วงต้นยุคราชวงศ์ฮั่น (206 ปีก่อนคริสตกาล–ค.ศ. 220) เป็๋นอย่างน้อย และปรากฏในอี้เหวินจื้อ (藝文志) บรรณานุกรมหลวงในศตวรรษที่ 1 โดยมี 27 ม้วนหนังสือ อย่างไรก็ตามก็มีขงจื่อเจีย-ยฺหวี่ ฉบับที่มีอยู่ในปัจจุบันเป็นฉบับที่รวบรวมโดยอองซก (ค.ศ. 195–256) ขุนนางและบัณฑิตของรัฐวุยก๊กในยุคสามก๊ก และประกอบด้วย 10 ม้วนหนังสือและ 44 บรรพ
นักวิชาการชาวจีนได้สรุปมาเป็นเวลานานว่าขงจื่อเจีย-ยฺหวี่ ฉบับที่มีอยู่ในปัจจุบันนั้นเป็นงานปลอมแปลงในศตวรรษที่ 3 โดยอองซก โดยไม่มีส่วนเกี่ยวข้องกับขงจื่อเจีย-ยฺหวี่ ต้นฉบับที่มีชื่อเหมือนกัน แต่ข้อสรุปนี้ถูกล้มล้างด้วยการค้นพบทางโบราณคดีของสุสานสมัยราชวงศ์ฮั่นตะวันตกที่ติ้งโจว (55 ปีก่อนคริสตกาล) และซฺวางกู่ตุย (165 ปีก่อนคริสตกาล)
ขงจื่อเจีย-ยฺหวี่ มีการแปลเป็นภาษาไทย 2 ครั้ง ครั้งแรกแปลในชื่อภาษาไทยว่า ขงจื๊อ ฉบับปราชญ์ชาวบ้าน แปลโดยอธิคม สวัสดิญาณ ตีพิมพ์ครั้งแรกในปี พ.ศ. 2540 ครั้งที่สองแปลในชื่อภาษาไทยว่า ขงจื่อเจียอี่ว์ ปกิณกคดีขงจื่อ แปลโดยชัชชล ไทยเขียว ตีพิมพ์ครั้งแรกในปี พ.ศ. 2567
บรรณานุกรม

Goldin, Paul Rakita (1999). Rituals of the Way: The Philosophy of Xunzi. Open Court Publishing. ISBN 978-0-8126-9400-0.
Kramers, Robert Paul (1950). K'ung Tzu Chia Yü: The School Sayings of Confucius. Brill Archive.
Mair, Victor H. (ed.) (2001). The Columbia History of Chinese Literature. New York: Columbia University Press. ISBN 0-231-10984-9. (Amazon Kindle edition.)
Shaughnessy, Edward L. (2014). Unearthing the Changes: Recently Discovered Manuscripts of the Yi Jing ( I Ching) and Related Texts. Columbia University Press. p. 190. ISBN 978-0-231-16184-8.
Shen, Vincent (2013). Dao Companion to Classical Confucian Philosophy. Springer Science & Business Media. ISBN 978-90-481-2936-2.
Van Els, Paul (2009). "Dingzhou: The Story of an Unfortunate Tomb" (PDF). Asiatische Studien/Études Asiatiques. 63 (4): 909–941. คลังข้อมูลเก่าเก็บจากแหล่งเดิม (PDF)เมื่อ 19 พฤษภาคม 2021. สืบค้นเมื่อ 14 สิงหาคม 2024.
แหล่งข้อมูลอื่น

ขงจื่อเจีย-ยฺหวี่ ที่ Chinese Text Project (ในภาษาจีน)
นกยางควาย

| นกยางควาย |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Ciconiiformes
วงศ์:: Ardeidae
สกุล:: Bubulcus Bonaparte, 1855
สปีชีส์:: B.  ibis
ชื่อทวินาม
Bubulcus ibis (Linnaeus, 1758)

ชนิดย่อย
 B. i. ibis  (Linnaeus, 1758)   B. i. coromandus  (Boddaert, 1783)   B. i. seychellarum  (Salomonsen, 1934) 

แผนที่แสดงการกระจายพันธุ์ เหลือง: สถานที่แพร่พันธุ์ สีเขียว: สถานที่พบได้ทั้งปี สีน้ำเงิน: สถานที่ไม่ใช่ที่แพร่พันธุ์
ชื่อพ้อง
 Ardea ibis Linnaeus, 1758   Ardeola ibis  (Linnaeus, 1758)   Bubulcus bubulcus   Buphus coromandus  (Boddaert, 1783)   Cancroma coromanda  (Boddaert, 1783)   Egretta ibis  (Linnaeus, 1758)   Lepterodatis ibis  (Linnaeus, 1758)
นกยางควาย  (ชื่อวิทยาศาสตร์: Bubulcus ibis; อังกฤษ: Cattle egret) เป็นนกยางสีขาว  ในวงศ์ Ardeidae พบในเขตร้อนและอบอุ่น นกกระยางควายมีจุดกำเนิดในทวีปเอเชีย แอฟริกาและยุโรป แต่นกยางมีการขยายพันธุ์และกระจายตัวไปทั่วโลก และเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 จัดเป็นนกเพียงชนิดเดียวเท่านั้นในสกุล Bubulcus
ลักษณะทางกายวิภาคศาสตร์

เป็นนกยางสีขาว ตัวผู้และตัวเมียมีลักษณะเหมือนกัน ขนทั่วตัวสีขาว ขากรรไกรค่อนข้างใหญ่และขาสั้น มีความยาวจากปลายปากจรดปลายหางเพียง 51 เซนติเมตรเท่านั้น แต่ในฤดูผสมพันธุ์จะมีขนประดับเป็นเส้นยาว ๆ ที่หัว คอ และหลังเป็นสีเหลืองส้ม พ้นฤดูผสมพันธุ์ขนประดับดังกล่าวจะผลัดออกหมด นัยน์ตาและปากเป็นสีเหลือง แต่รอบตาสีออกเขียวอ่อน เท้าสีดำ ในช่วงนี้เมื่อจับคู่แล้วนกทั้งสองเพศจะช่วยกันทำรังโดยตัวผู้หาวัสดุซึ่งก็คือกิ่งไม้แห้งที่อาจจะหามาเองหรือขโมยเอาจากรังใกล้ๆ ตัวเมียสร้างรัง เมื่อวางไข่แล้วจะช่วยกันกกไข่ และหาอาหารมาป้อนลูก
อนุกรมวิธาน

นกกระยางควายแบ่งตามลักษณะทางภูมิศาตร์ได้ 2 ชนิดย่อย คือ ทางตะวันตก, B. ibis และ ทางตะวันออก, B. coromandus ทั้งสองแบบถูกแบ่งโดย  แมคอัลเลนและบรู๊ค แต่ได้รับการพิจารณาแล้วว่าเป็นชนิดเดียวกัน
การอพยพและการเคลื่อนที่

ประชากรบางส่วนของนกยางควาย ที่อพยพและค่อนข้างที่จะแยกความแตกต่างกันได้ยาก นกยางควายจะอพยพจากพื้นที่ขั้วโลกเหนือไปสู่บริเวณที่อบอุ่น แต่นกยางในออสเตรเลีย จะอพยพไปที่ที่มีอากาศเย็นในแทสมาเนียและนิวซีแลนด์ในช่วงฤดูหนาวและอพยพกลับในฤดูใบไม้ผลิ
การอพยพในแอฟริกาตะวันตกขึ้นอยู่กับการตอบสนองของปริมาณน้ำฝน
การสืบพันธุ์

ในฤดูผสมพันธุ์นกชนิดนี้จะดูสวยและจำแนกได้ง่าย เพราะหัว คอ หน้าอก และหลังจะมีขนสีเหลืองทองสดใสปกคลุมไปทั่ว ขาที่เคยเป็นสีดำสนิทก็จะมีสีเหลืองหรือสีแดงมาแทนที่ ในช่วงนี้เมื่อจับคู่แล้วนกทั้งสองเพศจะช่วยกันทำรังโดยตัวผู้หาวัสดุซึ่งก็คือกิ่งไม้แห้งที่อาจจะหามาเองหรือขโมยเอาจากรังใกล้ๆ ตัวเมียสร้างรัง เมื่อวางไข่ ไข่เป็นสีฟ้า-ขาวซีด เป็นรูปวงรีขนาด 45 มิลลิเมตร x 53 มิลลิเมตร แล้วจะช่วยกันกกไข่และหาอาหารมาป้อนลูก
การกินอาหาร

นกยางควาย อาศัยตามแหล่งน้ำเหมือนอย่างนกยางอื่น ๆ แต่นกยางควายไม่ได้กินปลาเป็นอาหารหลัก แต่มักกินพวกตั๊กแตน และแมลงต่าง ๆ ในทุ่งหญ้า ที่อยู่บริเวณแหล่งน้ำ หรือแม้กระทั่งพวก กบ เขียด นอกจากนี้ นกยางควายอาจจับกินแมลงที่อยู่บน ควาย หรือ วัว ด้วย
แหล่งข้อมูลอื่น

ข้อมูลที่เกี่ยวข้องกับ Bubulcus ibis ที่วิกิสปีชีส์
ไข่
นกยางควายกำลังกินกบที่ประเทศแกมเบีย
รักษ์วนีย์ คำสิงห์

| รักษ์วนีย์ คำสิงห์ |
| --- | --- |
เกิด: 27 พฤษภาคม พ.ศ. 2543 (24 ปี) รักษ์วนีย์ คำสิงห์ อำเภอบ้านแฮด จังหวัดขอนแก่น ประเทศไทย
บิดา: สมรักษ์ คำสิงห์
มารดา: เสาวนีย์ คำสิงห์
อาชีพ: นักร้อง นักแสดง ยูทูบเบอร์
ปีที่แสดง: พ.ศ. 2563–ปัจจุบัน
สังกัด: เดอะ วัน เอ็นเตอร์ไพรส์ (2565–ปัจจุบัน)
รักษ์วนีย์ คำสิงห์ (เกิด 27 พฤษภาคม พ.ศ. 2543) ชื่อเล่น เบสท์ เป็นนักร้อง, นักแสดงหญิงชาวไทย และเป็นยูทูบเบอร์
ประวัติ

รักษ์วนีย์ คำสิงห์ เกิดเมื่อวันที่ 27 พฤษภาคม พ.ศ. 2543 ที่อำเภอบ้านแฮด จังหวัดขอนแก่น เป็นบุตรสาวของสมรักษ์ คำสิงห์ อดีตนักมวยสากลสมัครเล่นเจ้าของเหรียญทองโอลิมปิกคนแรกของไทย นักร้อง และนักแสดงชื่อดัง กับนางเสาวนีย์ คำสิงห์ มีน้องชาย 1 คนคือ โบ๊ท-ภูวรักษ์ คำสิงห์ เธอจบการศึกษาระดับชั้นมัธยมศึกษาจาก โรงเรียนสตรีวิทยา 2 และระดับปริญญาตรีจากคณะนิเทศศาสตร์ มหาวิทยาลัยกรุงเทพ วิทยาเขตรังสิต สาขาวิทยุและโทรทัศน์ พร้อมกับคว้าเกียรตินิยมอันดับ 1 ด้วยเกรดเฉลี่ย 3.89 โดยใช้เวลาเรียน 3 ปีครึ่งและได้เข้ารับปริญญาบัตรเมื่อวันพฤหัสบดีที่ 15 ธันวาคม พ.ศ. 2565
รักษ์วนีย์ คำสิงห์ เป็นนักเรียนที่มักทำกิจกรรมของโรงเรียนตั้งแต่เด็ก ทำให้ต่อมาได้เข้าสู่วงการบันเทิง โดยเริ่มจากการถ่ายมิวสิกวิดีโอ และเคยเข้าประกวดมิสทีนไทยแลนด์ 2016 โดยเข้ารอบ 50 คนสุดท้าย ปัจจุบันรักษ์วนีย์เป็นนักแสดงในสังกัด เดอะ วัน เอ็นเตอร์ไพรส์ และเป็นยูทูบเบอร์ ภายใต้สังกัด Online Station ในชื่อช่อง Kamsing Family Channel ซึ่งเป็นของครอบครัวคำสิงห์ มีผู้ติดตามมากกว่า 5 ล้านคน โดยรักษวณีย์เริ่มทำช่องนี้ตั้งแต่ระหว่างปิดเทอมขณะศึกษาในระดับชั้นมัธยมศึกษาปีที่ 6 เน้นเนื้อหาถ่ายทอดเรื่องราวภายในครอบครัว
ชีวิตส่วนตัว รักษ์วณีย์เคยคบหากับ ตงตง - กฤษกร กนกธร นักแสดงในสังกัดเดียวกัน แต่ต่อมาได้เลิกรากันเมื่อเดือนเมษายน พ.ศ. 2566
รักษ์วนีย์ คำสิงห์ ได้ตัดสินใจเลิกเล่นละคร และกลับมาเป็นอินฟูลเอนเซอร์ เมื่อเดือนกันยายน พ.ศ. 2567
ผลงาน > ละครโทรทัศน์

ละครโทรทัศน์ทั้งหมดออกอากาศทางช่องวัน 31
| ปี | เรื่อง | บทบาท |
| --- | --- | --- |
| 2565 | กู้ภัยหัวใจสู้ | ของขวัญ |
| 2566 | ตำย่าบอก | มะนาว |
| 2567 | Club Friday The Series Hot Love Issue เรื่องรักเรื่องร้อน   ตอน One Night Stand คืนเดียวก็พอ | ครูขวัญ (แพรว) |
| 2567 | นางฟ้ากรรมกร | พรฟ้า หงษ์แก้ว |
| 2568 | รักคุณเท่าช้าง |  |
| รอยืนยัน | พลอยน้ำเพชร |  |
ผลงาน > ภาพยนตร์

คุณชายใหญ่ (2563) รับบทเป็น พิรมล
The Snake (2564) รับบทเป็น ฝน
ผลงาน > เพลง

รักแท้ (2561)
ไม่ชัด (2563)
กำแพง (2563) (ft.) (เพลงประกอบภาพยนตร์)
ทนหรือถอย (2564)  (ร่วมกับ SpriteDer SPD, Pun TheFadd)
ขอบคุณนะ (2565)
เรื่องที่เธอไม่หลอก (2566)
แหล่งข้อมูลอื่น

รักษ์วนีย์ คำสิงห์ ที่อินสตาแกรม
อิกคิวซัง ก.รุ่งธนเกียรติ

| อิกคิวซัง ก> รุ่งธนเกียรติ |
| --- | --- |
เกิด: ชำนาญ แข่งขัน 6 ตุลาคม พ.ศ. 2532 (35 ปี)
อิกคิวซัง ก.รุ่งธนเกียรติ (ชื่อเล่น: คิว; 6 ตุลาคม พ.ศ. 2532 – ) เป็นนักมวยไทยชาวไทยที่มีชื่อเสียงของวงการ ซึ่งมักได้รับเลือกให้เป็นนักมวยไทยสำหรับคู่เอกอยู่บ่อยครั้ง และชื่อชกของเขา อิงมาจากตัวละครการ์ตูนเณรน้อยเจ้าปัญญา
ในเดือนมีนาคม–เมษายน, พฤษภาคม–มิถุนายน พ.ศ. 2555 เขาเป็นผู้ครองตำแหน่งแชมป์รุ่นเวลเตอร์เวท ของเวทีมวยอ้อมน้อย รวมทั้งได้รับการจัดอันดับจากสนามมวยเวทีลุมพินี ประจำเดือนมกราคม พ.ศ. 2554 โดยอยู่ในลำดับที่สี่ ของนักมวยไทยรุ่นซูเปอร์ไลท์เวท ตลอดจนเป็นแชมป์ของการแข่งขันมวยไทยรอบฟุกเทียนกรุ๊ป ครั้งที่ 4
ทั้งนี้ อิกคิวซังมีส่วนสูงที่ 170 เซนติเมตร น้ำหนัก 68 กิโลกรัม และเป็นมวยถนัดขวา
ประวัติ

อิกคิวซัง มีชื่อจริงว่า ชำนาญ แข่งขัน เป็นบุตรของนายบุญส่ง และนางสุพิน เขาเป็นบุตรคนที่สองจากพี่น้องรวม 4 คน เริ่มแข่งมวยครั้งแรกในวัย 10 ปี โดยมีไพโรจน์ ว.วลาพล เป็นครูมวยคนแรก และได้รับค่าตัวในการแข่งครั้งแรก 150 บาท เมื่อโตขึ้น เขาได้มีโอกาสแข่งขันในรายการ ศึกจ้าวมวยไทย ซึ่งจัดขึ้นในวันที่ 19 กันยายน พ.ศ. 2552 ที่เวทีมวยสยามอ้อมน้อย อิกคิวซังได้พบกับคู่ชกที่มีชื่อว่าปูจ๋า ส.สุวรรณี จากการแข่งขันครั้งดังกล่าวอิกคิวซังเป็นฝ่ายแพ้ทีเคโอในยกที่สี่ วันที่ 2 กันยายน พ.ศ. 2553 ที่เวทีมวยราชดำเนิน อิกคิวซังได้รับเลือกเป็นนักมวยคู่เอกรุ่น 137 ปอนด์ โดมีคู่ชกคือศักดิ์สุรินทร์ กาแฟฟ้าใส ซึ่งอิกคิวซังเคยพบคู่ชกดังกล่าวมาแล้วครั้งหนึ่งในศึกมรกต ที่สนามมวยเวทีลุมพินีของปีเดียวกัน นอกจากนี้ อิกคิวซัง ยังเคยร่วมชิงแชมป์ประเทศไทยรุ่น 140 ปอนด์ กับบักโจ้ เกียรติชูไทย ในการแข่งขันศึกลุมพินีแชมเปี้ยนเกริกไกร ซึ่งจัดขึ้นในวันที่ 3 กันยายน พ.ศ. 2553 ที่สนามมวยเวทีลุมพินี ในการแข่งขัน ส.กะการเงินล้าน ซึ่งจัดขึ้นในวันที่ 24 ธันวาคม พ.ศ. 2553 ที่จังหวัดสุรินทร์ อิกคิวซังได้พบกับคู่ชกที่มีชื่อว่าแก้ว แฟร์เท็กซ์ จากการแข่งครั้งดังกล่าว อิกคิวซังเป็นฝ่ายชนะคะแนน ยอดผ่านประตูในการแข่งขันครั้งดังกล่าวเก็บได้ 126,400 บาท
ในการแข่งขันมวยรอบ ฟุกเทียนกรุ๊ป ครั้งที่ 4 ที่จัดขึ้นใน พ.ศ. 2554 อิกคิวซังสามารถเข้าสู่รอบชิงชนะเลิศ โดยในวันที่ 5 มีนาคม ซึ่งเป็นการแข่งรอบแรก เขาเป็นฝ่ายชนะคะแนนโล่เงิน พ.เมืองทุ่งสง ต่อมา ในวันที่ 9 เมษายน เขาเป็นฝ่ายชนะคะแนนทรงนิยม (ทวนทอง) พุ่มพันธุ์ม่วง และในวันที่ 4 พฤษภาคม เขาเป็นฝ่ายแพ้คะแนนสิทธิชัย ศิษย์สองพี่น้อง ก่อนที่จะมาพบกันอีกครั้งในรอบชิงชนะเลิศ ซึ่งจัดขึ้นในวันที่ 23 กรกฎาคม พ.ศ. 2554  โดยอิกคิวซังเป็นฝ่ายชนะน็อกในยกที่ห้า และเป็นผู้ชนะเลิศการแข่งขันของรายการ ปัจจุบัน เขาได้ย้ายจากค่าย ว.วิวัฒนานนท์ มาอยู่ที่ค่ายวิสูตรเจริญยนต์ ที่จังหวัดชลบุรี
วันที่ 8 ตุลาคม พ.ศ. 2554 อิกคิวซังได้เข้าแข่งขันในรายการศึกจ้าวมวยไทย โดยพบกับสิงห์มณี แก้วสัมฤทธิ์ ที่เวทีมวยสยามอ้อมน้อย ซึ่งเป็นคู่เอกของรายการ และอิกคิวซังเป็นฝ่ายแพ้คะแนน ต่อมา วันที่ 12 พฤศจิกายน พ.ศ. 2554 เขาได้เข้าร่วมแข่งขันรายการศึกจ้าวมวยไทย โดยได้พบกับสำราญ 96 ปีนัง ที่เวทีมวยลุมพีนี และอิกคิวซังเป็นฝ่ายชนะคะแนน นอกจากนี้ อิกคิวซังยังเป็นหนึ่งในนักมวยไทยเพียงไม่กี่ราย ที่สามารถผ่านเข้าสู่รอบตัดเชือกในรายการมวยรอบอีซูซุ ครั้งที่ 22
วันที่ 24 มิถุนายน พ.ศ. 2555 อิกคิวซังพบกับคู่ชกชื่อนาซิเลอร์ อีลีฟ ในรายการศึกมวยดีวิถีไทยพัทยามหากุศล ซึ่งจัดขึ้นที่ เวทีมวยพัทยาบ๊อกซิ่งเวิลด์ จากการแข่งขันดังกล่าว อิกคิวซังเป็นฝ่ายชนะ และในวันที่ 25 พฤศจิกายน ของปีเดียวกัน อิกคิวซังเข้าแข่งขันรายการไทยไฟต์ 2012 รอบรองชนะเลิศ ที่ซึ่งเขาเป็นฝ่ายชนะคะแนนซิโมเน เชคชินี จากประเทศอิตาลี
วันที่ 30 พฤศจิกายน พ.ศ. 2556 อิกคิวซังเข้าร่วมการแข่งแบบมวยคาดเชือก ในรายการไทยไฟต์ ที่เดอะมอลล์ บางกะปิ โดยกำหนด 3 ยก และเขาได้เป็นฝ่ายขนะเฮเต็ก องโอ ซึ่งเป็นนักชกจากประเทศพม่า
ระเบียงภาพ

ในการแข่งขันไทยไฟต์ 2012
กับพี่เลี้ยงข้างสังเวียน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อิกคิวซัง ก.รุ่งธนเกียรติ
ชำนาญ แข่งขัน ที่เฟซบุ๊ก
การพบกับอันเคโล เบเนียโร ซึ่งเป็นนักมวยไทยจากประเทศสเปน
การประกวดเพลงยูโรวิชันปี 2023

| การประกวดเพลงยูโรวิชัน 2023 |
| --- | --- |
รวมใจกันด้วยเสียงดนตรี (United by Music)
   เวทีภายในลิเวอร์พูลอารีนา
วันและเวลา
รอบรองชนะเลิศรอบที่ 1: 9 พฤษภาคม ค.ศ. 2023
รอบรองชนะเลิศรอบที่ 2: 11 พฤษภาคม ค.ศ. 2023
รอบชิงชนะเลิศ: 13 พฤษภาคม ค.ศ. 2023
เจ้าภาพ
สถานที่จัดงาน: ลิเวอร์พูลอารีนา ลิเวอร์พูล สหราชอาณาจักร
ผู้บริหารระดับสูง: มัตติน เอิสเตอดอล
สถานีโทรทัศน์เจ้าภาพ: บรรษัทแพร่ภาพกระจายเสียงอังกฤษ (บีบีซี)
ประเทศที่เข้าร่วม
จำนวนประเทศที่เข้าร่วม: 37
ประเทศที่ถอนตัว/ไม่กลับมาเข้าร่วม:  บัลแกเรีย  มอนเตเนโกร  มาซิโดเนียเหนือ
 แผนที่ประเทศที่เข้าร่วม    ประเทศที่เข้ารอบชิงชนะเลิศ   ประเทศที่ตกรอบรองชนะเลิศ   ประเทศที่เคยเข้าร่วมในอดีตแต่ไม่เข้าร่วมในปี 2023 
การลงคะแนน
เพลงชนะเลิศ:  สวีเดน "แทตทู"
2022 ← การประกวดเพลงยูโรวิชัน → 2024
การประกวดเพลงยูโรวิชันปี 2023 เป็นการประกวดเพลงซึ่งจัดขึ้นที่เมืองลิเวอร์พูล สหราชอาณาจักร ดำเนินการโดยสหภาพการแพร่สัญญาณวิทยุและโทรทัศน์แห่งยุโรป ซึ่งสหราชอาณาจักรรับหน้าที่แทนยูเครนซึ่งอยู่ในภาวะสงคราม ทำให้ไม่สามารถจัดประกวดได้ โดยมีประเทศที่เข้าร่วมทั้งหมด 37 ประเทศ แข่งขันรอบคัดเลือกในวันที่ 9 และ 11 พฤษภาคม ค.ศ. 2023 และรอบชิงชนะเลิศในวันที่ 13 พฤษภาคม ค.ศ. 2023 โดยเป็นการจัดประกวดครั้งที่เก้าของสหราชอาณาจักร และเป็นการจัดประกวดครั้งแรกในเมืองลิเวอร์พูล
การตัดสินผู้ชนะในปีนี้ ใช้คะแนนโหวตจากผู้ชมทั้งหมดในรอบคัดเลือก และคะแนนโหวตจากคณะกรรมการกับจากผู้ชมในรอบชิงชนะเลิศ นอกจากนี้ ผู้ชมจากประเทศที่ไม่ได้เข้าร่วมประกวดจะสามารถโหวตได้ทางออนไลน์ในทุกรอบ โดยใช้บัตรเครดิตหรือบัตรเดบิตในการยืนยันตัวตน ซึ่งคะแนนดังกล่าวจะรวมเป็น "ส่วนอื่นของโลก" (Rest of the World) ในการประมวลผลเพื่อตัดสินผู้เข้ารอบสุดท้ายหรือผู้ชนะเลิศ
สมเด็จพระเจ้าชาลส์ที่ 3 และสมเด็จพระราชินีคามิลลา เสด็จพระราชดำเนินทรงเปิดและทอดพระเนตรเวทีการประกวดเมื่อวันที่ 28 เมษายน ระหว่างการเสด็จเยือนเมืองลิเวอร์พูล นอกจากนี้ทั้งสองพระองค์ยังทรงร่วมแสดงในวิดีโอเปิดตัว ก่อนการแข่งขันรอบคัดเลือกที่หนึ่ง (Semi-Final 1) ในวันที่ 9 พฤษภาคมด้วย อนึ่ง พระราชพิธีราชาภิเษกและสถาปนาสมเด็จพระราชินี ได้จัดขึ้นในวันที่ 6 พฤษภาคม สามวันก่อนการประกวดรอบคัดเลือกจะเริ่มต้น
ในรอบชิงชนะเลิศ แคเธอริน เจ้าหญิงแห่งเวลส์ ทรงร่วมแสดงในวิดีโอเปิดตัว และดันแคน ลอว์เรนซ์ ผู้ชนะการประกวดในปี 2019 ได้ขับร้องเพลง "ยูลล์เนฟเวอร์วอล์กอะโลน" ซึ่งเป็นเพลงเชียร์ประจำสโมสรฟุตบอลลิเวอร์พูล เป็นการปิดท้ายการแสดงระหว่างรอผลการประกวดอีกด้วย ก่อนหน้านี้ วอลอดือมือร์ แซแลนสกึย ประธานาธิบดียูเครน ได้ส่งคำขอที่จะปรากฏตัวในงานผ่านวิดีโอที่บันทึกไว้ล่วงหน้า แต่ได้รับการปฏิเสธจากคณะกรรมการจัดประกวด โดยให้เหตุผลว่า "ไม่ต้องการให้การเมืองมาเกี่ยวข้องมากเกินไป"
ผู้ชนะการประกวดในปีนี้คือ ลอรีน จากสวีเดน โดยเป็นศิลปินคนที่สองและศิลปินหญิงคนแรกที่ชนะการประกวดยูโรวิชันมากกว่าหนึ่งครั้ง และทำให้สวีเดนครองสถิติชนะการประกวดมากที่สุดรวมเจ็ดครั้ง เท่ากับไอร์แลนด์
ตราสัญลักษณ์พระราชพิธีมหามงคลเฉลิมพระชนมพรรษา 80 พรรษา

| ตราสัญลักษณ์พระราชพิธีมหามงคลเฉลิมพระชนมพรรษา 80 พรรษา |
| --- | --- |

รายละเอียด
ผู้ใช้ตรา: พระบาทสมเด็จพระมหาภูมิพลอดุลยเดชมหาราช บรมนาถบพิตร
เริ่มใช้: พ.ศ. 2550
เครื่องยอด: พระมหาพิชัยมงกุฎ และพระนพปฎลมหาเศวตฉัตร
โล่: พระราชลัญจกรประจำรัชกาลที่ 9ล้อมด้วยเพชร 80 เม็ดเท่าพระชนมพรรษา
คำขวัญ: พระราชพิธีมหามงคล เฉลิมพระชนมพรรษา ๘๐ พรรษา ๕ ธันวาคม ๒๕๕๐
ส่วนประกอบอื่น: อุณาโลม, ฉัตรเจ็ดชั้น 2 คัน, เลข ๘๐
การใช้: พระราชพิธีมหามงคลเฉลิมพระชนมพรรษา 80 พรรษา 5 ธันวาคม 2550
ตราสัญลักษณ์ พระราชพิธีมหามงคลเฉลิมพระชนมพรรษา 80 พรรษา 5 ธันวาคม พุทธศักราช 2550 ออกแบบโดย นายสุเมธ พุฒพวง นักวิชาการช่างศิลป์ 7 กลุ่มงานศิลปประยุกต์ กลุ่มจิตรกรรมศิลปประยุกต์และลายรดน้ำ กรมศิลปากร
ความหมายตราสัญลักษณ์

พระราชลัญจกรประจำพระองค์ รัชกาลที่ 9 เป็นภาพพระที่นั่งอัฐทิศอุทุมพรราชอาสน์ ประกอบด้วยวงจักร กลางวงจักรมีอักขระเป็นอุณาโลม รอบวงจักรมีรัศมีเปล่งออกโดยรอบ เหนือวงจักรเป็นพระเศวตฉัตร 7 ชั้น ตั้งอยู่บนพระที่นั่งอัฐทิศอุทุมพรราชอาสน์ อันหมายถึง พระองค์เป็นพระมหากษัตริย์ มีพระบรมเดชานุภาพเป็นใหญ่ในแผ่นดิน โดยในการพระราชพิธีบรมราชาภิเษก พระองค์ได้ประทับเหนือพระที่นั่งอัฐทิศอุทุมพรราชอาสน์ ตามโบราณราชประเพณี และสมาชิกรัฐสภาได้ถวายน้ำอภิเษกจากทิศทั้งแปดเป็นครั้งแรกแทนราชบัณฑิต
ส่วนพระแท่นลานั้นโรยด้วยดอกพิกุลเงินพิกุลทอง 9 ดอก พระราชลัญจกรล้อมรอบด้วยเพชร 80 เม็ด หมายถึงพระชนมพรรษา 80 พรรษา
ด้านบนพระราชลัญจกรเป็นพระมหาพิชัยมงกุฎ อันเป็นเครื่องประกอบพระบรมราชอิสริยยศของพระมหากษัตริย์ และเป็นเครื่องหมายแห่งความเป็นสมเด็จพระบรมราชาธิราช ภายในพระมหาพิชัยมงกุฎเป็นเลข 9 หมายถึงรัชกาลที่ 9 พระมหาพิชัยมงกุฎนั้นอยู่ด้านหน้าพระนพปฎลมหาเศวตฉัตรซึ่งอยู่กึ่งกลาง และขนาบข้างด้วยพระเศวตฉัตร 7 ชั้น อันเป็นเครื่องแสดงพระราชอิสริยยศอันยิ่งใหญ่ของพระมหากษัตริย์
ด้านล่างพระราชลัญจกรเป็นเลข 80 หมายถึงพระองค์มีพระชนมพรรษา 80 พรรษา ถัดจากเลขไทยลงมาเป็นแพรแถบบอกชื่องานพระราชพิธีมหามงคลเฉลิมพระชนมพรรษา 80 พรรษา 5 ธันวาคม 2550 แพรแถบนอกจากบอกชื่องานพระราชพิธีแล้ว ยังรองรับประคองพระเศวตฉัตรด้วย
ข้อปฏิบัติการขอใช้ตราสัญลักษณ์และการประดับธงกับตราสัญลักษณ์

กรณีที่หน่วยงานภาครัฐ ภาคเอกชน และประชาชนทั่วไป มีความประสงค์นำตราสัญลักษณ์ไปใช้ในการจัดทำสิ่งของใด ๆ ก็ตาม ให้แจ้งสำนักราชเลขาธิการ เพื่อพิจารณาคำขออนุญาต
โครงการและกิจกรรมที่ผ่านการพิจารณาให้ความเห็นชอบ เป็นโครงการและกิจกรรมร่วมเฉลิมพระเกียรติฯ จากคณะกรรมการอำนวยการจัดงานเฉลิมพระเกียรติฯ แล้ว สามารถนำตราสัญลักษณ์ไปใช้ในโครงการและกิจกรรมได้เลย โดยให้แจ้งสำนักราชเลขาธิการทราบ เพื่อรวบรวมบันทึกไว้เป็นประวัติศาสตร์ ยกเว้นโครงการและกิจกรรมที่ดำเนินการเพื่อก่อให้เกิดรายได้ จะต้องได้รับการพิจารณาจากสำนักราชเลขาธิการก่อน
ให้ประดับธงชาติไทยคู่กับธงผืนผ้าสีเหลืองที่มีตราสัญลักษณ์บนผืนผ้า และประดับตราสัญลักษณ์ ตามอาคารบ้านเรือนและสถานที่ของหน่วยงาน เพื่อเป็นการแสดงความจงรักภักดี โดยไม่ต้องขออนุญาตจากสำนักราชเลขาธิการ ทั้งนี้ ให้ประดับในระยะเวลาของการจัดงานเฉลิมพระเกียรติฯ โดยเริ่มตั้งแต่ 1 มกราคม - 31 ธันวาคม 2550
| ด ค กพระราชพิธีมหามงคลเฉลิมพระชนมพรรษา 80 พรรษา |
| --- | --- |
ตราสัญลักษณ์ • กิจกรรมเฉลิมพระเกียรติ • เรือเฉลิมพระเกียรติ • พ่อแห่งแผ่นดิน • รูปที่มีทุกบ้าน
การประดับธงชาติไทยคู่กับธงตราสัญลักษณ์พระราชพิธีมหามงคลเฉลิมพระชนมพรรษา 80 พรรษา 5 ธันวาคม พุทธศักราช 2550